
ДО 
ПОТЕНЦИАЛНИТЕ УЧАСТНИЦИ

В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

„Изработка по поръчка и доставка на концертен роял за Голямата концертна зала на Софийска филхармония“

УВАЖАЕМИ ДАМИ И ГОСПОДА,

С Решение № 138 от 08.10.2019 г., Директорът на Софийска филхармония, в качеството си на Възложител по смисъла на чл. 5, ал. 2, т. 13 от ЗОП, обяви процедура за възлагане на обществена поръчка с предмет „Изработка по поръчка и доставка на концертен роял за Голямата концертна зала на Софийска филхармония“.


В срока по чл. 197, ал. 1, т. 1 от ЗОП, пред Комисия за защита на конкуренцията е депозирана жалба срещу цитираното Решение и документацията по процедурата в нейната цялост, едновременно с което жалбоподателят, на основание чл. 203, ал. 2 от ЗОП е направил искане за налагане на временна мярка „спиране на процедурата“.

Във връзка с така депозираната жалба, Комисия за защита на конкуренцията (КЗК) е образувала производство по преписка № КЗК-919/07.11.2019 г.
Наличието на образувано производство по чл. 200, ал. 1 от ЗОП по жалба, в която е направено искане за налагане на временна мярка, предпоставя задължението на Възложителя да се съобрази с факта на нормативно установеното по императивен начин в разпоредбата на чл. 203, ал. 3 от ЗОП спиране на процедурата по провеждане на обществената поръчка и да не предприема никакви действия по хода и провеждането ѝ до влизане в сила на: (1) определението, с което се оставя без уважение искането за временна мярка, или (2) решението по жалбата, ако е наложена временната мярка.
С оглед гореизложеното, провежданата от Директора на Софийска филхармония открита процедура за възлагане на обществена поръчка с предмет „Изработка по поръчка и доставка на концертен роял за Голямата концертна зала на Софийска филхармония“, има статут „спряна“, до възникване на една от двете хипотези, посочени в алтернатива в цитираната разпоредба на чл. 203, ал. 3 от ЗОП.

